
Da li je žena u hajzu – mjesečnici nečista?


* 
* 
* 
* 
* 
* 
* 

 
Da li je žena u hajzu – mjesečnici nečista?

Ogroman broj ljudi ima pogrešno uvjerenje u pogledu žene koja je u hajzu ili nifasu, ili osobe koja je džunup, bio muškarac ili žena, pa ih smatraju nečistim. Smatraju da ne smiju nikoga dotaknuti, da ne smiju hranu kuhati, da ne smiju iz kuće izlaziti, da uzrokuju musibete i sl.


Sve spomenuto nije tačno. Žena u hajzu ili nifasu, osoba džunup, stvarno su čisti. Njihova tijela su čista, mogu da se rukuju s ljudima, da spremaju hranu, da izlaze iz kuće i obavljaju poslove. Kada je Ebu Hurejre, r.a., iz respekta prema Poslaniku izbjegavao da bude u društvu Allahovog ***[Poslanik](https://pitajucene.com/search/poslanik/questions/ "Pretraži pitanja o poslanicima")***, samo zato što je džunup, Allahov Poslanik mu je kazao: „Subhanallah, mumin/musliman ne može biti nečist.“ (Buharija i Muslim)


Žena u hajzu ili nifasu, ili osobe koja je džunup, bio muškarac ili žena, samo su pravno nečisti. A to znači da tako ne mogu da klanjaju ***[namaz](https://pitajucene.com/search/Namaz/questions/ "Pretraži pitanja o namazu")***, ili raditi neku drugu radnju za čiju validnost se uvjetuje ***[abdest](https://pitajucene.com/search/Abdest/questions/ "Pretraži pitanja o abdestu")***, dok se ne okupaju. Ništa više od toga.


Mr. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa njegovog zvaničnog Facebook profila:  

<https://www.facebook.com/pezicelvedin/posts/2894276474222075>


